CELEX: 32011R1200
Language: bg
Date: 2011-11-18 00:00:00
Title: Регламент за изпълнение (ЕС) № 1200/2011 на Комисията от 18 ноември 2011 година относно класирането на някои стоки в Комбинираната номенклатура

23.11.2011   
            
            
               BG
            
            
               Официален вестник на Европейския съюз
            
            
               L 305/6
            
         РЕГЛАМЕНТ ЗА ИЗПЪЛНЕНИЕ (ЕС) № 1200/2011 НА КОМИСИЯТА
   от 18 ноември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Механично устройство с ръчно управление за подаване на течност в съд за титриметрични анализи (т.нар. „цифров титратор“).
                  Устройството е съставено от регулируем механичен дозатор с място за пълнител, копче за подаване на течност, механичен брояч, копче за нулиране на брояча и дръжка.
                  Титраторът е устройство за прецизно дозиране, като при завъртане на всяка следваща стъпка на копчето за дозиране се изпуска капка от титрувалния разтвор в течността за анализиране (аналит). Капката съдържа точно определен обем от титрувалния разтвор. Броят на дозираните от титратора капки се извежда на брояча.
                  Резултатът от анализа се определя от реакцията на анализираната течност на дозираното количество титрувален разтвор. Количеството титрувален разтвор се изчислява като се умножи броят на капките по точно определения обем на използвания титрувален разтвор.
               
               
                  8479 89 97
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8479, 8479 89 и 8479 89 97.
                  При условие, че уредът не изтласква непрекъснато обеми от течност, класирането му като помпа под код 8413 се изключва.
                  Уредът не извършва химичен анализ на титрувалния разтвор или на анализираната течност. Следователно класирането му като уред за химичен анализ под код 9027 се изключва.
                  Макар и уредът да подпомага процеса на химичен анализ, той не може да се разглежда като част или принадлежност на оборудването за химичен анализ по силата на Забележка 2, буква а) към глава 90.
                  Уредът не се използва за измерване в обемни единици на количество течност, преминаващо през тръба. Следователно класирането му като уред под код 9028 се изключва.
                  Уредът отброява капки, но не измерва подаваното количество. Следователно класирането му като уред под код 9031 се изключва.
                  При условие, че уредът не просто отброява общия брой единици (капки), а основно подава точно определен обем течност, той функционира като бюрета с механичен брояч.
                  Следователно уредът се класира под код 8479 89 97 по КН — други механични апарати, имащи специфични функции, неупоменати, нито включени другаде в глава 84.